AQSh mudofaa vaziri Jyeyms Mettis britaniyalik hamkasbi Maykl Fellon bilan uchrashuvi chog‘ida Rossiyani Yevropaning strategik raqobatchisi deb atagan, deb yozadi The Guardian nashri. Mettis Moskvani tanqid ostiga olar ekan, ruslar "butun dunyodagi ishlarga aralashishi"ni, jumladan, Afg‘onistondagi "Tolibon" harakati bilan ham hamjihat ekanligini ta’kidlagan. U Rossiyaning Qrimdagi harakatlarini ham qoralab, vaziyatni "xalqaro huquqning poymol etilishi", deb atagan. "Mettisning yondashuvi Rossiya prezidenti Vladimir Putinni bir necha bor maqtagan va oqibatda Rossiya bilan aloqalarda gumonlangan Donald Trampning nuqtai nazariga unchalik mos kelmaydi", — deya ta’kidlagan nashr.